Okresná prokuratúra Zvolen 
Trhová 7, 960 19 Zvolen 1 	

Sp. zn. : 1 Pv 762/11/6611	Zvolen, 13.1.2014
EEČ : 2-51-13-2014

U Z N E S E N I E

Trestná vec:	obvinená XXXXX  
Prečin:	Ublíženie na zdraví podľa § 157 odsek 2 písmeno a Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Zvolen
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 29.5.2012, spisová značka 1 Pv 762/11/6611, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
dňa 25. 08. 2011 v čase o 08.15 h v meste XXXXX okres XXXXX, viedla po ulici MDŽ, označenej ako vedľajšia cesta OMV zn. Suzuki Swift, ev. č. XXXXX XXXXX pričom v križovatke s cestou III/066015 nedala prednosť v jazde za sebou idúcim cyklistom XXXXX, XXXXX, XXXXX XXXXX, XXXXX, ktorí išli po ceste III/066015 v smere od obce XXXXX, následkom čoho došlo k vzájomnej kolízii uvedeného motorového vozidla s cyklistami, čím ako vodič porušila dôležitú povinnosť uloženú jej v ustanovení § 20 ods. l zák. č. 8/2009 Z. z. o cestnej premávke a pošk. XXXXX spôsobila otras mozgu, pomliaždenie v temennej oblasti hlavy viac vpravo s krvným výronom, pomliaždenie pravého ramena so škrabancom a krvnou podliatinou, podvrtnutie v oblasti krčnej chrbtice, psychosomatický šok ľahkého stupňa s dobou liečenia 10 týždňov PN od 25. 08. 2011 do 01. 11. 2011, pošk. XXXXX spôsobila pomliaždenie s krvnou podliatinou a škrabance prednej plochy tváre, pomliaždenie s krvnou podliatinou ľavého predlaktia, pomliaždenie s krvnou podliatinou pravého predlaktia, pomliaždenie s krvnou podliatinou a škrabancom ľavého kolena, psychosomatický šok ľahkého stupňa s dobou liečenia 10 - 14 dní a pošk. XXXXX spôsobila zmliaždenie a škrabanec v oblasti ľavého lakťa, zmliaždenie a škrabanec v oblasti ľavého bedrového kĺbu, zmliaždenie a škrabanec 5 - 6 dní, bez PN,

Uznesením prokurátora Okresnej prokuratúry XXXXX zo dňa 29.5.2012, spisová značka 1 Pv 762/11/6611, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:

     
         Vyšetrovateľ OR PZ OKP XXXXX uznesením ORP-902/OVK-ZV-2011 dňa 23. 12. 2011 podľa § 199 ods. l Tr. poriadku začal trestné stíhanie a súčasne podľa § 206 ods. l Tr. poriadku vzniesol obvinenie XXXXX pre prečin ublíženia na zdraví podľa § 157 ods. 1, 2 písm. a/ Tr. zákona s poukazom na § 138 písm. h/ Tr. zákona,  na tom skutkovom základe, že dňa 25. 08. 2011 v čase o 08.15 h v meste XXXXX okres XXXXX, viedla po ulici MDŽ, označenej ako vedľajšia cesta OMV zn. Suzuki Swift, ev. č. XXXXX, pričom v križovatke s cestou III/066015 nedala prednosť v jazde za sebou idúcim cyklistom XXXXX, XXXXX, ktorí išli po ceste III/066015 v smere od obce XXXXX, následkom čoho došlo k vzájomnej kolízii uvedeného motorového vozidla s cyklistami, čím ako vodič porušila dôležitú povinnosť uloženú jej v ustanovení § 20 ods. 1 zák. č. 8/2009 Z. z. o cestnej premávke a pošk. XXXXX, spôsobila otras mozgu, pomliaždenie v temennej oblasti hlavy viac vpravo s krvným výronom, pomliaždenie pravého ramena so škrabancom a krvnou podliatinou, podvrtnutie v oblasti krčnej chrbtice, psychosomatický šok ľahkého stupňa s dobou liečenia 10 týždňov, PN od 25. 08. 2011 do 01. 11. 2011, pošk. XXXXX spôsobila pomliaždenie s krvnou podliatinou a škrabance prednej plochy tváre, pomliaždenie s krvnou podliatinou ľavého predlaktia, pomliaždenie s krvnou podliatinou pravého predlaktia, pomliaždenie s krvnou podliatinou a škrabancom ľavého kolena, psychosomatický šok ľahkého  stupňa s dobou liečenia 10 - 14 dní a pošk. XXXXX spôsobila zmliaždenie a škrabanec v oblasti ľavého lakťa, zmliaždenie a škrabanec v oblasti ľavého bedrového kĺbu, zmliaždenie a škrabanec 5 - 6 dní, bez PN, pričom alkohol u účastníkov nehody zistený nebol.

XXXXX prokuratúry vo XXXXX uznesením sp. zn. 1 Pv 762/11 zo dňa  29. 05. 2012 podľa § 216 ods. l písm. a/, b/, c/ Tr. poriadku podmienečne zastavil trestné stíhanie. Podľa § 216 ods. 2 Tr. poriadku určil skúšobnú dobu v trvaní 18 mesiacov. 

Podľa § 217 ods. l Tr. poriadku ak obvinená v priebehu skúšobnej doby viedla riadny život, splnila povinnosť nahradiť spôsobenú škodu a vyhovela aj ďalším uloženým obmedzeniam a povinnostiam, prokurátor rozhodne, že sa obvinená osvedčila. Inak rozhodne a to aj počas skúšobnej doby, že sa v trestnom stíhaní pokračuje. 

Obvinená XXXXX, podľa správy z OÚ XXXXX, OVVS nebola priestupkovo riešená, v súčasnej dobe nie je ani trestne stíhaná pre iný trestný čin. Zo správy obce XXXXX vyplýva, že XXXXX sa v súčasnej dobe nedopustila protiprávneho konania, ako i zo správy z Obvodného oddelenia PZ XXXXX Taktiež z odpisu z RT vyplýva, že v sledovanom období nebola odsúdená. V evidenčnej karte vodiča nemá žiadny záznam. 

S poukazom na uvedené je zrejmé, že obvinená XXXXX v priebehu skúšobnej doby viedla riadny život. Preto bolo potom rozhodnuté tak ako je to uvedené vo výrokovej časti tohto uznesenia, s tým, že sa v skúšobnej dobe osvedčila. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. František Judiak
prokurátor